موجود کی نسبت

مہندر کمار ثانی کی غزلوں کا مجموعہ موجود کی نسبت ریختہ پبلیکیشنز نے 2019ء میں شائع کیا۔ اس کے صفحات کی تعداد 120 ہے۔ اس کا آئی ایس بی این نمبر 978-8193968130 ہے۔

 نمونۂ کلام 

اول اول وہی ثانی ثانی

تو بھی دھوکے میں پڑا جاتا ہے

اک دھیان کے صحرا میں بھٹک جاتا ہوں اکثر

کیا دھیان بھی محدود سے آگے نہیں جاتا

آ کے چڑیوں نے کیا میرا خرابا آباد

دیکھتے دیکھتے تنہائی سے محفل ہوا میں

فلک ذرا سا ہے اس میں زمیں زِیادہ ہے

مری غزل میں گماں کم یقیں زیادہ ہے

تمام صوت و صدا کی ریاضت پیہم

ہے اس لیے کہ یہ دل اپنی خامشی میں آئے

 ناقدین کی آراء 
 شہرام سرمدی: ثانی نے اپنی غزلوں کو موجود کی نسبت عنوان کے تحت جمع کیا اور کتابی شکل میں پیش کیا۔ اس مجموعے کی قرات کے دوران موجود کی نسبت کے تئیں سردانی ذہن کو بار بار سوچنے کے مرحلے میں داخل کرتی دیتی ہے۔اس کے شعروں میں ایک اور چیز اکثر دیکھنے کو ملتی ہے; دھیان۔ ایسا لگتا ہے کہ وہ دھیان ہے اور آسن لگائے بیٹھا ہے اور اس طرح اس کا تعلق ہندوستانی عرفان سے راسخ اور قائم ہو جاتا ہے۔
میں سمجھتا ہوں کہ ثانی بھی اتفاق ہوگا کہ ان کو ابھی زبان کے نک سِک درست کرنے پر مزید کام کرنا ہے حالانکہ ثانی کے پاس ایک رچی بسی زبان موجود ہے۔ اس کی توجہ ‘بات’ پر بھی رہے لیکن شعر میں ‘بات’ کہنے کے لیے زبان ایک کارآمد ذریعہ ہے۔ ‘بات’ کہتے وقت شعر کی روانی کو مجروح ہونے سے بچانا بھی لازم ہوتا ہے۔ یہ بھی حقیقت ہے کہ جو ‘بات’ وہ بیان کر رہا ہے اس میں ایک طرح کی خشکی بہرحال ہوتی ہے۔ میں سوچ رہا ہوں کہ اگر ثانی اپنی زمین میں فلک کی فیصد کا اضافہ کریے تو کیا منظر ہوگا۔